Document ID: 31988D0493

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Σεπτεμβρίου 1988
για τροποποίηση της απόφασης 87/309/ΕΟΚ που επιτρέπει την τοποθέτηση καθορισμένων ενδείξεων στις συσκευασίες σπόρων προς σπορά ορισμένων ειδών κτηνοτροφικών φυτών
(88/493/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 10 παράγραφος 1 στοιχείο α) τελευταία πρόταση,
Εκτιμώντας:
ότι, καταρχήν, οι σπόροι προς σπορά κτηνοτροφικών φυτών μπορούν να τεθούν σε εμπορία μόνο αν οι συσκευασίες τους φέρουν επίσημη ετικέτα, σύμφωνα με τις διατάξεις της οδηγίας 66/401/ΕΟΚ ·
ότι, ωστόσο, μπορεί να επιτραπεί η εκτύπωση των καθορισμένων ενδείξεων στην ίδια τη συσκευασία σύμφωνα με το υπόδειγμα της ετικέτας·
ότι η Επιτροπή έχει ήδη παράσχει τέτοια άδεια με την απόφασή της 87/309/ΕΟΚ (3)·
ότι η Επιτροπή, με την απόφαση 80/755/ΕΟΚ της 17ης Ιουλίου 1980 περί χορηγήσεως εξουσιοδοτήσεως για την τοποθέτηση ενδείξεων επί των συσκευασιών των σπόρων προς σπορά των σιτηρών (4), όπως τροποποιήθηκε από την απόφαση 81/109/ΕΟΚ (5), είχε παράσχει παράνομη άδεια όσον αφορά τους σπόρους προς σπορά σιτηρών· ότι, σύμφωνα με την εν λόγω απόφαση, οι καθορισμένες ενδείξεις οι οποίες πρέπει να εκτυπώνονται ή να επιτίθενται με σφραγίδα όταν πραγματοποιείται η δειγματοληψία είναι λιγότερες από ότι στην περίπτωση των σπόρων προς σπορά κτηνοτροφικών φυτών ·
ότι, κατά την εφαρμογή της απόφασης 87/309/ΕΟΚ, αποδείχτηκε σκόπιμη η τροποποίησή της προκειμένου οι διατάξεις της που αφορούν τις καθορισμένες ενδείξεις που πρέπει να εκτυπώνονται ή να επιτίθενται με σφραγίδα στη συσκευασία όταν πραγματοποιείται η λήψη των δειγμάτων να είναι οι ίδιες με αυτές που προβλέπονται από την απόφαση 80/755/ΕΟΚ για τους σπόρους προς σπορά σιτηρών·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 παράγραφος 2 στοιχείο γ) της απόφασης 87/309/ΕΟΚ, οι όροι «Στο παράρτημα IV τμήμα Α στοιχείο α) σημεία 3, 3α και 6 » αντικαθίστανται από τους όρους «Στο παράρτημα IV τμήμα Α μέρος Ι στοιχείο α) σημεία 3 και 3α».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Σεπτεμβρίου 1988.

Labels: 3
17
6